**Установа адукацыі:** Дзяржаўная ўстанова адукацыі “Заастравецкая сярэдняя школа Клецкага раёна”

**Клас: 3**

**Прадмет:** Чалавек і свет

**Настаўнік:** Аўдзей Святлана Валянцінаўна

**Тэма:** Арыентаванне на мясцовасці па Сонцы, компасе.

**Мэта:** засваенне элементарных спосабаў арыентавання на мясцовасці па Сонцу і компасе.

**Задачы:** забяспечваць засваенне паняцця “арыентаванне на мясцовасці”, спосабаў арыентавання па Сонцу і компасе; вучыць карыстацца компасам і вызначаць месцазнаходжанне аб’ектаў адносна старон гарызонта; садзейнічаць усведамленню таго, як важна ўмець арыентавацца на мясцовасці; вучыць прадуктыўны працаваць у калектыве, знаходзіць неабходную інфармацыю ў падручніку.

**Абсталяванне:** падручнік, компасы, карткі.

*Ход урока*

**І.Арганізацыйны момант:**

Гульня “Добрай раніцы”

(Дзеці, з якімі настаўнік вітаецца, у адказ махаюць рукой).

- Добрай раніцы, дзеці!

- Добрай раніцы ўсім дзяўчынкам!

- Добрай раніцы ўсім хлопчыкам!

- Добрай раніцы ўсім, хто любіць прыроду!

- Добрай раніцы ўсім, каму падабаецца восень!

- Добрай раніцы ўсім, хто сёння будзе добра працаваць на нашым уроку!

**ІІ. Праверка вывучанага матэрыялу:**

1) ***Галаваломка “Прачытай слова”.***

Г

ЫЗ О

НТ АР

- Якое слова вы прачыталі?

- Што такое гарызонт?

- Што мы называем лініяй гарызонту?

2) Франтальны кантроль.

\* Назавіце стораны гарызонту.

\* Як называецца старана гарызонту, супрацьлеглая поўдню? Усходу? Поўначы? Захаду?

\* Пакажы рукой, дзе знаходзіцца захад, калі перад вамі поўнач.

\* Пакажы рукой, дзе знаходзіцца ўсход, калі вы стаіце тварам на поўдзень.

\* Якая старана гарызонта знаходзіцца паміж захадам і поўднем? Поўначчу і Захадам?

\* Якая старана процілеглая паўднёваму захаду? Паўночнаму захаду?

**ІІІ. Увядзенне ў тэму:**

Настаўнік просіць вучняў уявіць, што яны пайшлі ў лес па грыбы і заблудзіліся; пытаецца, як знайсці дарогу дамоў, што трэба ведаць і ўмець.

Пасля прапаноў дзяцей гаворыць, што рашыць праблему дапаможа вывучэнне тэмы ўрока, і знаёміць з яго задачамі.

**IV. Вывучэнне новага матэрыялу:**

***Што значыць арыентавацца на мясцовасці?***

Вучням прапануецца выявіць знаходжанне знаёмых аб’ектаў (аптэкі, магазіна, парку) адносна школы.

Дзеці разважаюць, што значыць арыентавацца на мясцовасці, для чаго трэба гэта ўмець, адносна чаго зручна арыентавацца. Свае меркаванні звяраюць з тэкстам “Чаму трэба ўмець арыентавацца”, адказваюць на пытанні пасля яго.

***Арыентаванне па Сонцу***

Школьнікі мяркуюць, адкуль пайшлі назвы старон гарызонту захад, усход; якую старану гарызонту можна прыкладна вызначыць па Сонцу раніцай, вечарам; як вызначыць па Сонцу іншыя стораны гарызонту. Затым разглядваюць малюнак на с.10 вучэбніка; устанаўліваюць, як хлопчык вызначыў кожную з чатырох старон; звяраюць адказ з правіламі арыентавання па Сонцу. Настаўнік прапаноўвае дазнацца з тэксту на с.11 падручніка, у які час сутак можна вызначыць асноўныя стораны гарызонту па Сонцу.

* ***Фізкультмінутка***

***Работа ў парах (карткі)***

*Заданні:*

1. Успомніце, у якім накірунку падае цень у

поўдзень.

2. Пакажыце на малюнку поўнач.

3.Абазначце літарамі асноўныя стораны гарызонту.

***Арыентаванне па компасе***

Вучні разважаюць, ці дастаткова ўмець вызначаць стораны гарызонту толькі па Сонцу. Настаўнік падкрэслівае, што яснае надвор’е стаіць не заўсёды і што вызначыць стораны гарызонту можна толькі прыбліза, таму трэба валодаць другім, больш надзейным спосабам арыентавання на мясцовасці.

Настаўнік дэманструе компас і расказвае:

Магнітны компас – гэта вельмі стары і самы распаўсюджаны прыбор для арыентавання на мясцовасці. Першыя компасы вельмі адрозніваліся ад сучасных. Больш за 2000 гадоў таму назад у Кітаі ўжо прымянялі магніт для вызначэння поўначы і поўдня. У Еўропе компас з’явіўся значна пазней. Ён уяўляў сабой магнітную стрэлку, замацаваную на корку, якая плавала ў пасудзіне з вадой. Потым компас удасканалілі, замацавалі магнітную стрэлку на вастрыё у цэнтры папяровага круга.

***Работа ў групах***

Вучні знаёмяцца з работай компаса згодна плану ў падручніку.

**V. Дамашняе заданне:**

Прачытаць тэксты на с.9-12, адказаць на пытанні.

Па жаданню – вызначыць стораны гарызонту па Сонцу, высветліць на які бок выходзяць вокны вашага пакоя; якія вядомыя аб’екты знаходзяцца ў адносінах да вашага дому па поўнач, поўдзень (усход, захад).

**VI.Замацаванне:**

***Практычная работа “Вызнач старану гарызонту”.***

Вучні з дапамогай компасу вызначаюць, дзе знаходзіцца паўночны напрамак, куды выходзяць вокны класа, дзверы, дошка.

**VII. Выніковая рэфлексія:**

- Што новага даведаліся на ўроку?

- Падыміце правую руку тыя, хто навучыўся вызначаць стораны гарызонту па Сонцу.

- Падыміце левую руку тыя, хто навучыўся вызначаць стораны гарызонту па компасе.

- Што вам больш за ўсё спадабалася на ўроку?

- Як вы ацэньваеце работу сваіх груп?

- Што вы можаце пажадаць адзін аднаму?